**Δελτίο Τύπου**

**Ανακοίνωση Υπουργείου Υγείας για τον θάνατο ασθενών με COVID-19**

Το Υπουργείο Υγείας ανακοινώνει τον θάνατο τριών ασθενών με COVID-19, που νοσηλεύονταν στο Γενικό Νοσοκομείο Αμμοχώστου. Συγκεκριμένα, πρόκειται για:

* Γυναίκα ηλικίας 86 ετών, με υποκείμενα νοσήματα, η οποία είχε μεταφερθεί στο νοσοκομείο αναφοράς από το Σωκράτειο Μέλαθρον Ευγηρίας. Η τελική αιτία θανάτου αποδίδεται στη νόσο COVID-19.
* Γυναίκα ηλικίας 80 ετών, με υποκείμενα νοσήματα. Η τελική αιτία θανάτου αποδίδεται στη νόσο COVID-19.
* Άντρα ηλικίας 62 ετών, με υποκείμενα νοσήματα. Η τελική αιτία θανάτου αποδίδεται σε πνευμονική εμβολή.

Σύμφωνα με τα δεδομένα, ο συνολικός αριθμός των θανάτων με τελική αιτία τη νόσο COVID-19 ανέρχεται σε 29, 18 άντρες και 11 γυναίκες, με μέσο όρο ηλικίας τα 74 έτη.

Μέχρι σήμερα ανακοινώθηκαν στην Κύπρο 38 θάνατοι ατόμων θετικών στον ιό SARS-CoV-2, εκ των οποίων το 76% (29 άτομα) οφείλεται στη νόσο COVID-19 και το 24% (9 άτομα) σε άλλες αιτίες θανάτου.

Περισσότερα στοιχεία για τους θανάτους, είναι διαθέσιμα εδώ.

\_\_\_\_\_\_\_\_\_\_\_\_\_\_\_\_\_

Υπουργείο Υγείας

10 Νοεμβρίου 2020